
V SOBOTO, 2. JANUARJA 2010, OB 7.00 URI NA GLAZIJI

PD NOVO MESTO nas vabi na 18. novoletni vzpon na Trdinov vrh, z Gabrja, imenovan tudi KRKINA POT.
Zberemo se na že znanih avtobusnih postajališčih. Ob 7.00 uri se dobimo na AP Glazija in ob 7.10 na AP v Žalcu.  Peljali se bomo mimo Zidanega Mosta do Gabrja, kjer se bomo pridružili pohodnikom. Skupaj bomo nadaljevali pot do doma Vinka Paderšiča na Gorjancih, 828 m.n.v.
Planinskega doma se je oprijelo tudi ime »Gospodična« po studencu, ki izvira pod njim. Trdinova bajka pripoveduje o grajski gospe, ki se je pomladila, ko se je v njem umivala. Od tukaj se bomo povzpeli na najvišji vrh Gorjancev - Trdinov vrh, 1178 m.n.v. Sledi spust do Planinskega doma pri cerkvi Sv. Miklavža, 964 m.n.v. Na križišču cest pred Miklavžem je Krvavi kamen, 928 m.n.v., kjer je po Trdinovi bajki prišlo do prelivanja bratovske krvi. Od tukaj pa imamo še malo hoda in že smo  v naselju Gabrje, kjer nas čaka avtobus. 

Izlet bo vodil  PLV SLAVKO ŠKRUBEJ. Pot je primerna za vse starostne skupine. Prehodili pa jo bomo v štirih urah.
Vse informacije in prijave dobite na telefonski številki 041 613 854 od 16.00 ure dalje - Slavko. Na avtobusu plačate 15.00 € za prevoz.

         LEP SNEŽNI DAN KLIČE NA GORJANCE!

